**Δικαιολογητικά για την είσπραξη επιχορήγησης σωματείων από ΕΟΙ**

Το ΔΣ λαμβάνοντας υπόψη τα προβλεπόμενα από το Νόμο, αποφάσισε ότι για την είσπραξη οποιουδήποτε ποσού επιχορήγησης από την ΕΟΙ, το σωματείο – μέλος της θα πρέπει να διαθέτει την ειδική αθλητική αναγνώριση από τη ΓΓΑ και να προσκομίσει τα κάτωθι δικαιολογητικά:

1. Επικαιροποιημένο καταστατικό του Σωματείου και πιστοποιητικό τροποποιήσεων θεωρημένα εντός του έτους από το Πρωτοδικείο.

2. Φορολογική & Ασφαλιστική ενημερότητα.

3. Αντίγραφο κίνησης Τραπεζικού Λογαριασμού (EXTRAIT) Σωματείου, όπου φαίνεται η Τράπεζα, ο Λογαριασμός σε μορφή IBAN και η επωνυμία του δικαιούχου Σωματείου.

4. Πρακτικό του ΔΣ του σωματείου περί αποδοχής της επιχορήγησης από την Ομοσπονδία.

5. Απόσπασμα πρακτικού της τελευταίας Γενικής Συνέλευσης αρχαιρεσιών ανάδειξης Διοικητικού Συμβουλίου.

6. Απόσπασμα πρακτικού συγκρότησης του Διοικητικού Συμβουλίου.

7. Υπεύθυνη δήλωση (θεωρημένη) από τον πρόεδρο του σωματείου που θα βεβαιώνει την απασχόληση προπονητή με άδεια άσκησης επαγγέλματος, κατά τις διατάξεις του ν.2725/99 (άρθρο 50, παρ.6), με τα στοιχεία του προπονητή και τη σχέση εργασίας του με το Σωματείο.

8. Να έχει καταβληθεί η ετήσια συνδρομή για το τρέχον έτος, διαφορετικά θα παρακρατείται από την επιχορήγηση.

\*\*\*